Publication: Magyar Közlöny
Issue: MK-2003-50 (Year: 2003, Number: 50)
Era: 1990-2004
Section: 
Paragraph Index: 279

1. A Szerzõdõ Államok illetékes hatóságai megadják egymás számára azt a tájékoztatást, amely az Egyezmény rendelkezéseinek vagy a Szerzõdõ Államokban az Egyezmény hatálya alá tartozó adókra vonatkozó belsõ jogszabályi rendelkezések végrehajtásához szükséges, amennyiben az ezek szerinti adózás nem ellentétes az Egyezménnyel, különösen az ilyen adókra vonatkozó adócsalás és adóztatás kijátszásának megakadályozása érdekében. A kölcsönös tájékoztatást az 1. Cikk nem korlátozza. A Szerzõdõ Állam a kapott tájékoztatást ugyanúgy titokként kezeli, mint az ennek az Államnak a belsõ jogszabályai szerint megszerzett információt, és csak olyan személyek vagy hatóságok (beleértve a bíróságokat és a közigazgatási szerveket) elõtt fedi fel, amelyek az Egyezmény hatálya alá tartozó adók kivetésével vagy beszedésével, azok érvényesítésével, illetve a velük kapcsolatos peres eljárással vagy a jogorvoslat elbírálásával foglalkoznak. Ezek a személyek vagy hatóságok a tájékoztatást csak ilyen célokra használhatják fel. A tájékoztatást nyilvános bírósági tárgyalásokon vagy bírósági határozatokban nyilvánosságra hozhatják. A kapott információt az információt nyújtó Szerzõdõ Állam kívánságára titokban kell tartani.

Source: https://magyarkozlony.hu/hivatalos-lapok/828c005c90bc8f4ce4deb432475d51344b5b75b2/dokumentumok/1df56f24da5b92043ff4cd84676a129fde943e2e/letoltes